Jättimesiangervo

Jättimesiangervo eli jättiangervo (Filipendula kamtschatica) on niittymesiangervoa muistuttava monivuotinen ruusukasvilaji, jota käytetään koristekasvina.

Ulkonäkö 
Jättimesiangervo kasvaa niittymesiangervoon verrattuna korkeammaksi ja sen kukat ovat hieman suuremmat. Jättimesiangervon pysty, jäykkä varsi kasvaa 1–2(–3) metriä korkeaksi. Tyvilehdissä on hyvin suuri päätölehdykkä, usein viisiliuskainen. Lehdet ovat alapinnalta tiheästi harmaan huopakarvaiset. Latvakukinto on tyypiltään kerrannaishuiskilo. Kukat ovat viisi millimetriä leveät, valkoiset tai punaiset. Hedelmänä on kierteinen pähkylä.

Levinneisyys 
Jättimesiangervo kasvaa luonnonvaraisena Koillis-Aasiassa: Venäjän Kaukoidässä (Sahalin, Kuriilit, Kamtšatkan niemimaa) ja Japanissa. Se kasvaa niityillä ja jokivarsilla.

Lähteet

Aiheesta muualla 
 Suomen Lajitietokeskus: Jättimesiangervo – Filipendula kamtschatica

Angervot